Berta Aarniotaival

**Berta Aarniotaival** on Heinolan hallituksen jäsen, Myräkän työnantaja ja epävirallisesti Laura Punavaaran vaimo. Hän on enemmän tai vähemmän uus-punaisten jäsen. Hän on yksi Katastrofiballadin päähenkilöistä ja sarjan keskeneräinen toinen osa on kerrottu osittain hänen näkökulmastaan.

## Nimet

### Berta

Virallinen etunimi ja Bertan suosima kutsumanimi hänen lähipiirissään. Riitasoinnun näkökulmasta Bertaa kutsutaan Bertaksi, kun Riitasointu tuntee voivansa luottaa häneen.

### Berri

Vanha lempi/hellyttelynimi, jota Bertan vanhempien lisäksi käyttää vain Robin. Berta liittää lempinimen Robiniin ja miehen kontrolliin elämässään, eikä anna käyttää sitä. Robin kutsuu Bertaa Berriksi varsinkin, kun yrittää alistaa tai lepytellä häntä.

### Aarniotaival

Bertan äidin tyttönimi ja sukunimi, jonka Berta valitsi itselleen. Hän odottaa tuntemattomien ja itseään nuorempien kutsuvan häntä sukunimellä. Riitasoinnun näkökulmasta Bertaa kutsutaan Aarniotaipaleeksi, kun Riitasointu ei tunne voivansa luottaa häneen.

### Kortesalmi

Bertan entinen sukunimi, jonka hän vaihtoi, koska halusi erottaa itsensä isänsä maineesta.

## Persoona

Berta tunnetaan hankalana ja oikukkaana ihmisenä, jonka kanssa kukaan ei halua työskennellä. Hän on vahvatahtoinen ja äänekäs mielipiteistään, eikä tahdo suostua kompromisseihin. Berta ei pelkää loukata ihmisiä ja olla avoimesti eri mieltä muiden kanssa. Berta ei juuri osaa valehdella tai kaunistella näkemyksiään, ei ainakaan uskottavasti. Tämä ei ole sopinut hänen työnkuvaansa ja hän ei ole erityisen pidetty edes niiden keskuudessa, jotka jakavat hänen poliittisen kantansa.

Berta tuomitsee ihmiset ensitapaamisella. Hän on äärimmäisen hyvä tulkitsemaan uusien tuttavuuksien persoonan kehonkieltä yms. hyödyntäen. Berta päättää välittömästi mitä mieltä on ihmisestä, eikä hevillä muuta mielipidettään.

Berta ei tunne empatiaa tai sympatiaa. Tämä ei kuitenkaan tarkoita, ettei hän välittäisi. Oikeastaan Berta kaikista oikuistaan huolimatta välittää hyvin paljon. Hän kantaa ylikuormittavaa vastuuta kaikista ja kaikesta. Hänen mielessään asioiden muuttaminen ja ihmisten suojelu on hänen vastuullaan.

## Autismi

Bertalla on epävirallisesti diagnosoitu autismi, josta ei juuri puhuta.

Hänen autisminpiirteitään ovat mm.

* Vaikeudet lukea tilanteita
* Vaikeudet sosiaalisten normien kanssa
* Yliherkkyys mm. äänille ja valoille
* Voimakkaat, pitkäikäiset mielenkiinnonkohteet
* Vahva oikeudentaju
* Mustavalkoinen ajattelu
* Vaikeudet tunnistaa ja ilmaista tunteita
* Meltdownit
* Tarve vetäytyä
* Vaikeudet luoda ja ylläpitää ihmissuhteita

## Ulkonäkö

Berta on keski-ikäinen korealaissuomalainen naisoletettu. Hän on lyhyt (n. 145cm) ja ylipainoinen. Hänellä on päärynävartalo ja hänen kasvonsa ovat pyöreät. Bertalla on mustat, harmaantuvat hiukset, jotka ylettyvät hipomaan hänen olkiaan ja hänellä on siististi leikattu otsatukka. Berta pukeutuu kauluspaitoihin, pukuihin ja punaiseen takkiinsa. Hän on usein väsyneen näköinen ja ikääntyminen näkyy uurteina hänen kasvoillaan. Bertan silmät ovat ruskeat, mutta niissä on myös vihreää ja kullankeltaista. Hänen tuijottaa ihmisiä suoraan silmiin, mikä hermostuttaa monia. Nuorempana hänen hiuksensa olivat pitkät ja hän pukeutui Robinin painostamana hameisiin. Berta pitää käsiään usein ojennettuina eteenpäin (autisteille tyypillinen "raptor hands")

## Taidot ja harrastukset

Bertalla ei ole aikaa harrastuksille, vaan hän on omistanut koko elämänsä työlleen. Valtaosa hänen lahjakkuuksistaan liittyvätkin hänen työhönsä ja hän ei tunnu pärjäävän muilla elämän osa-alueilla. Bertalla on kuitenkin erityinen kyky päätellä, ketkä valehtelevat hänelle. Hän ei ole täysin erehtymätön ja saattaa tulkita ihmisiä väärin, mutta mitä useammin hänelle valehtelee, sitä varmemmin hän saa kiinni valheesta.

## Suhteet

### Laura Punavaara

Laura ja Berta tapasivat, kun Robin palkkasi Lauran avustajakseen. Berta vihasi Lauraa välittömästi täydestä sydämestään, eikä vastannut positiivisesti naisen flirttailuun. Vaikka kaksikko ei tullut aluksi lainkaan toimeen, heidän välilleen muodostui ajan saatossa ensin ystävyys ja lopulta salattu parisuhde. Heidän suhteensa on queerplatoninen, eli platoninen parisuhde.

Berta ja Laura kinastelevat jatkuvasti, mutta välittävät toisistaan syvästi. Heidän flirttailunsa vaihtelee hienovaraisten katseiden ja törkeän haukkumisen. Suhde tulkitaankin usein väärin ja monet säälivät Lauraa turhaan. Vaikka ovatkin kovin erilaisia, Lauraa ja Bertaa yhdistää älykkyys ja valmius äärimmäisiin toimiin. Berta on ainoa, jolle Laura on uskonut tiedon historiastaan. He ovat molemmat suojelevaisia toisiaan kohtaan. Berta puolustaa vaimoaan avoimen aggressiivisesti. Laura taas toimii hienovaraisemmin, lahjoen ja hurmaten Bertan vastustajat. Tämä on iso syy sille, että Berta on onnistunut saavuttamaan ja pitämään asemansa.

Heidän suhdettaan rasittaa paitsi salailu, myös Robinin läsnäolo, heidän henkilökohtaiset traumansa ja Bertan taipumus upota töihin. He ovat molemmat äärimmäisen herkkiä omalla tavallaan ja heillä on toisinaan vaikeuksia tukea toisiaan, varsinkin, kun eivät saa mahdollisuutta tehdä sitä julkisesti.

Lauralle selviää Robinin kuoltua, että Berta oli kertonut miehelle, ettei Laura voi saada lapsia. Tämä oli Bertan viimeinen oljenkorsi, kun hän yritti estää avioliiton suojellakseen kumpaakin osapuolta. Tämän seurauksena Laura päätyi viemään pormestarin paikan Bertan nenän edestä ja kaksikko erosi lähes välittömästi tämän jälkeen. Eroa edelsi pitkään jatkunut paine ja oli osittain suoraa seurausta Robinin aiheuttamasta traumasta.

### Robin Punavaara

Bertan vanhin (ja pitkään ainoa) ystävä. Berta on tuntenut Robinin koko ikänsä, sillä heidän isänsä olivat läheiset. Berta ei erikoisuuksineen sopinut muiden joukkoon ja siksi hänen vanhemmilleen olikin suuri helpotus, että hänellä oli Robinin kaltainen ystävä. Hänet kasvatettiin näkemään Robin ja Robinin tarjoama tuki hyvänä asiana, josta hänen tulisi olla kiitollinen. Berta tai kukaan Bertan lähipiirissä ei huomannut, että suhde alkoi kasvaa kieroon. Berta oli vuosikausia kuin Robinin lemmikki, koulutettu ajattelemaan kuten Robin halusi. Aina hänen yrittäessä kapinoida Robin palautti hänet takaisin luomaansa todellisuuteen, tarvittaessa kovin ottein.

Robin ja Berta sopivat menevänsä naimisiin ja perustavansa perheen, jos eivät tiettyyn ikään mennessä olleet löytäneet ketään muuta. Robin kuitenkin perui sopimuksen tajuttuaan, millaisen kolauksen Berta aiheuttaisi hänen maineelleen.

Bertan ja Robinin suhde etääntyi hitaasti ja katkesi lopulta kokonaan, kun Berta sai tietää Robinin pahoinpidelleen Lauraa. Heidän voimatasapainonsa kääntyi ylösalaisin ja Berta pelästytti miehen niin pahasti, ettei hän vielä vuosienkaan jälkeen ole toipunut. Vahinko on kuitenkin jo sattunut ja Robinin toiminta vaikuttaa Bertan ajatteluun yhä vieläkin. Berta päätti järjestää Robinin kuoleman osittain poliittisista syistä, osittain kostona Lauran puolesta ja kenties kostona siitä, mitä mies on tehnyt hänelle.

### Riitasointu

Berta tapasi Riitasoinnun ensimmäistä kertaa Kaupungintalolla. Olisi vähättelyä sanoa, että hän tunsi välittömän yhteyden tyttöön. Riitasointu on lapsi, jonka Berta on aina halunnut. Valitettavasti Bertan sosiaalinen jäykkyys ja uhkaava aura eivät sovi yhteen syvästi traumatisoituneen Riitasoinnun kanssa. Riitasointu käsitti Bertan aikeet pahasti väärin ja panikoi. Berta tuskin edes ymmärsi, kuinka huonon vaikutelman teki. Vasta kun Riitasointu petti hänet ja kertoi Robinille Bertan suunnitelmista tappaa pormestari, Berta todella näki tekojensa seuraukset. Hän pyrkii paikkailemaan suhteen kivistä alkua ja saada nuoren naisen luottamuksen puolelleen.

### Myräkkä

Myräkkä on Bertan avustaja, joka sai paikkansa puhtaasti, koska Robin piti hänestä. Koska Berta oli yrittämässä saada lakialoitettaan läpi, hän myöntyi palkkaamaan Myräkän jonkinlaisena yrityksenä näyttää paremmalta. Berta ja Myräkkä eivät tule lainkaan toimeen. Oikeastaan Berta vihasi Myräkkää välittömästi. Hän ei pidä naisen röyhkeydestä ja jatkuvasta valehtelusta ja kokee toisen häiriöntekijänä. Berta suhtautui Myräkkään pitkään epäillen ja yritti saada selville, mistä nainen oli tullut. Saatuaan tietää totuuden hän kuitenkin antoi olla. Berta olisi erottanut Myräkän lakialoitteen kaaduttua, mutta ei halunnut vaikuttaa Riitasointuun. Berta ei suo Myräkälle montaakaan ajatusta, hänellä on tärkeämpää tekemistä. Hänelle Myräkkä on kuin korvan juuressa inisevä hyttynen. Vasta kun Myräkkä alkaa auttaa Lauraa vaalivilpissä, Berta näkee hänet todellisena uhkana.

### Aamos Korhonen

Aamos on Bertan harvoja ystäviä. He ovat äärimmäisen erilaisia ihmisiä, mutta tulevat silti mainiosti toimeen. Aamos toimii usein neuvottelijana Väänäsen ja Bertan välillä.

### Herra Väänänen

Väänänen on Bertan yhteistyökumppani ja hänen vähäinen menestyksensä on isolta osin Väänäsen ansiota. He eivät varsinaisesti tule toimeen, kumpikin kokee toisen äärimmäisen vaikeana kumppanina ja he ottavat jatkuvasti yhteen. Parempiakaan vaihtoehtoja ei kuitenkaan ole, joten he sinnittelevät.

### Kuusisto ja muut avustajat

Bertalla ei ole juuri henkilökohtaista suhdetta Kaupungintalon muihin avustajiin, mutta hän on heidän keskuudessaan äärimmäisen vihattu. Avustajat levittävät Bertasta enemmän tai vähemmän tosia juoruja ja mm. lyövät vetoa kauanko hän pystyy olemaan juhlissa.

## Sukupuoli ja seksuaalisuus

Berta on muunsukupuolinen/genderqueer (they/she/he/xe) ja oriented aroace.